Kuzulier ar roue Bendigeidfran, e vreur, eo Manawyddan. Pa zimez o choar Branwen da Vatholwch, roue Iwerzhon, emañ ouzh taol er banvez-eured e-kichen Bran. Pa ya o hantervreur Efnisien da vuturniañ kezeg Matholwch eo eñ a zo kaset gant Bran da ginnig un dazpren. Pa glever en Enez Vreizh e vez gwallgaset Branwen gant he gwaz Matholwch e ro e skoazell da Vran da gas an dial da Iwerzhon. Brezel zo, ha Manawyddan zo unan eus ar seizh den chomet bev. Bran zo gloazet dar marv hag a choulenn digant Manawyddan hag e chwech kamarad all trochañ e benn dioutañ hag e gas da Enez Vreizh; e-pad ar veaj e talcho da gomz gant ar gamaraded.